Arbeidsmarkedsbedrift. En viktig del av Frelsesarmeen er Fretex, som består av arbeidsmarkedsbedrifter og butikkutsalg. Hovedmålet med Fretex sin virksomhet er å drive yrkesmessig attføring. Fretex gir tilbud om avklaring og kvalifisering til personer som av ulike grunner har vansker med å skaffe seg, eller fungere i, et ordinært arbeid. Les mer på fretex. no Armé. Henviser til Frelsesarmeen eller en annen armé. Generell betegnelse, ikke egennavn. Frelsesarmeen seksjon barn- og familievern samarbeider med offentlige myndigheter og barnevern. Seksjonen ønsker å fokusere på den enkeltes verdi, og driver i denne ånd seks barne- og ungdomshjem. Disse befinner seg i Trondheim, Skedsmo, Drammen, Drøbak, Stavanger og Vestby. I tillegg kommer Gry familiesenter og Solfeng akutt- og utredningsinstitusjon, begge i Oslo. Finn adressene her: Seksjon barn, unge og familier Bistandsnemda (BN) er en paraplyorganisasjon for 18 norske misjonsorganisasjoner i Norge som sammen med lokale partnere driver bistandsarbeid i Afrika, Asia og Latin-Amerika. En viktig oppgave for BN er å kvalitetssikre bistandsarbeidet gjennom å koordinere kommunikasjonen mellom misjonsorganisasjonene og Norad, samt å overføre kompetanse til de ansvarlige i prosjektene. Klikk inn på siden: Bistandsnemda. no Blod og ild. Frelsesarmeens aller første motto. Henviser til Kristi blod og Den Hellige Ånds ild, som er viktige elementer i Frelsesarmeens krone. Se Krona. Bo- og omssorgssenter. Institusjoner i Frelsesarmeen som gir bo-tilbud og rehabiliteringsmuligheter til rusmisbrukere. Tidligere kalte man det herberge. Finn fram her: Rusomsorgen. no Divisjon. Frelsesarmeen er delt opp i territorier og deretter divisjoner, regioner og distrikter. Frelsesarmeen i Norge har seks divisjoner (Nord-Norge, Nordre, Vestre, Østre, Opplandske og Sentraldivisjonen), mens Island er egen region og Færøyene eget distrikt. Territoriet består av 116 korps. Link til Frelsesarmeens divisjoner og korps Døve- og blindearbeidet. Frelsesarmeen har arbeidet med døve og blinde siden 1917. I dag innebærer arbeidet trivselstiltak, besøkstjeneste og telefontjeneste (teksttelefon og SMS). Les her: Frelsesarmeens døve- og blindearbeide Eldre. Frelsesarmeens seksjon for eldreomsorg og slumstasjoner driver Ensjøtunet Bo- og Servicesenter med 50 sykehjemsplasser og 21 omsorgsboliger, et eldresenter i Oslo, samt oppsøkende virksomhet i Oslo. Frelsesarmeens slumstasjoner holder til i Oslo og Bergen. Ellers rundt i landet drives dette arbeidet via Frelsesarmeens lokale korps (menigheter). Eldreomsorg og slumstasjoner og Frelsesarmeen Over 60 gruppene Felttog. Et felttog er innenfor Frelsesarmeen en ekstrainnsats som en menighet (korps) gjør for å komme i kontakt med nye mennesker. Virkemidlene kan være møter, friluftsmøter, evangelisering, husbesøk mm. Fengselsarbeid. Frelsesarmeen tilbyr samtaler og hjelp av åndelig, sosial og praktisk art til innsatte i landets fengsler. I tillegg tilbys kontakt med pårørende og hjemmebesøk etter soning. Gjennom Internatet Elevator har Fretex en soningsavdeling under fengselslovens § 12. Dette er et tilbud innsatte i alle landets fengsler hvor soningsdømte kan sone siste del av sin straff i samarbeid med fengselet under vilkår for § 12. Det skal gjenstå minimum tre måneder av soningtid og maksimum 12 måneder. Dette er et kombinert arbeids-, sosial- og bo-treningstilbud i Fretex sin regi. I soningsperioden forventes det at deltager er aktiv i eget attføringsløp og målet er formidling til ordinært arbeid. Folkehøyskole. Jeløy folkehøyskole eies og drives av Frelsesarmeen. I tillegg til et utvalg av ulike linjer, tilbys valgfag innen idrett, musikk, markedsføring, religion, seiling, fiske og mye mer. Jeløy Folkehøyskole Fotball. Populær aktivitet i Frelsesarmeen som benyttes i barne- og ungdomsarbeidet, i menighetene og som tilbud ved institusjoner. Frelsesarmeen har eget idrettslag som spiller i seriesystemet og egen fotball-cup som arrangeres hvert år i Skien. Les mer om FA-cupen her: Facup. no Forfremmet til herligheten. Står i dødsannonsene til offiserene i Frelsesarmeen og innebærer en tro på et liv etter døden. Frelsesarmeen. Navnet på den kristne bevegelsen da den kom til Norge i 1888. Fretex Norge AS. Fretex-gruppen, som eies av Frelsesarmeen, er organisert som et konsern og består av flere attføringsbedrifter i Norge. Av ca. 1 150 sysselsatte er over 800 på ulike arbeidsmarkedstiltak. Omsetningen i 2005 er i overkant av 300 millioner kroner. Fretex er medlem av bransjeforeningen Attføringsbedriftene i NHO (Næringslivets Hoved Organisasjon) og har et nært samarbeid med aetat. Målet er å avklare, kvalifisere og formidle mennesker til ordinært arbeid. Fretex har 45 butikker i Norge. Link til Fretex. no Frivillig. En person som utfører ulønnet arbeid for Frelsesarmeen. Det kan være f. eks. arbeid med matutdeling, besøke eldre, hjelpe til på loppemarked, pakke gaver til trengende til jul m. m. Man trenger ikke være medlem av Frelsesarmeen for å være frivillig. Fyrlyset. Frelsesarmeens kontaktsenter for hjemløse og rusmisbrukere. Ligger på Grønland i Oslo. Ca. 250 mennesker besøker kontaktsenteret hver dag. Her får de mat, dusj, rene klær, muligheter for samtaler og rådgivning, samt legebehandling. Les mer: Fyrlyset Vågsbunnen fellesatelier, Bergen er en del av Fretex. Galleri VOX består av Vågsbunnen fellesatelier, samt et galleri på gateplan. Prosjektet er treårig og er finansiert gjennom Opptrappingsplanen for psykisk helse/Storbysatsingen. Både Aetat og Bergen kommune støtter tiltaket økonomisk og Fretex Vest-Norge AS står som tiltaksarrangør. Prosjektet er ment å gi 12 plasser, fordelt på inntil 20 deltagere. Tiltakets innhold er billedkunst, kunsthåndverk, redesign m. m. Les mer: Galleri Vox Gatehospitalet. Frelsesarmeens pleietilbud til rusavhengige som blir skrevet ut fra sykehus, men som ikke er friske nok til å ta vare på seg selv. Senteret har ni døgnbemannede sengeplasser og 34 hansatte, inkludert leger. Les mer: Gatehospitalet Gud. I Frelsesarmeens internasjonale erklæring står det at tjenesten er motivert av kjærlighet til Gud. Dette er basert på et Jesus-ord om at «det dere gjorde mot en av disse mine minste søsken, har dere gjort mot meg» ((Jesus og barna i Bibelen, Matteus 19,13-15, Markus 10, 13-16 og Lukas 18, 15-17). På denne måten blir uttrykt kjærlighet til andre mennesker samtidig uttrykt kjærlighet til Gud. Gudstjeneste. Som andre kirkesamfunn inviterer Frelsesarmeen til gudstjenester som er åpne for alle. Uttrykksformen kan variere fra sted til sted fra det tradisjonelle til mer moderne. De består tradisjonelt av mye musikk, bønn, vitnesbyrd og preken. Noen steder arrangeres egne gudstjenester av og for ungdom. Les mer om Frelsesarmeens menigheter: Frelsesarmeens divisjoner og korps Hjemforbundet. Internasjonal kvinneorganisasjon i Frelsesarmeen. Siden 1907 har Hjemforbundet inngått i Frelsesarmeens internasjonale arbeidsprogram. I Norge, Island og Færøyene er det Hjemforbundsgrupper ved 80 korps, og ca. 3 000 kvinner er registrert som medlemmer. Hornorkester. Frelsesarmeens territoriale hornorkester (FTH) er det norske svar på andre lands Staff Band. Medlemmene kommer fra forskjellige armékorps på Østlandet og møtes til øvelse en gang i måneden, i tillegg til helgeøvelser, konserter og andre arrangement. Frelsesarmeens Territoriale Hornorkester Internat. Internatet Elevator. Bo- og arbeidstilbud til innsatte som soner etter § 12. Ved Internatet Elevator har Fretex en soningsavdeling under fengselslovens § 12. Dette er et tilbud innsatte i alle landets fengsler hvor soningsdømte kan sone siste del av sin straff i samarbeid med fengselet under vilkår for § 12. Det skal gjenstå minimum tre måneder av soningtid og maksimum 12 måneder. Dette er et kombinert arbeids-, sosial- og bo-treningstilbud i Fretex regi. I soningsperioden forventes det at deltager er aktiv i eget attføringsløp og målet er formidling til ordinært arbeid. Link til Fretex: Fretex. no Julegryta. Frelsesarmeens årlige juleinnsamling, etablert i Norge i 1901 av Othilie Tonning, daværende sosialsjef i Frelsesarmeen. Opprinnelig et amerikansk fenomen da kapteinene Ruth og Joe McFee i San Fransisco satte ut de første gryter i 1894 for å samle inn penger til fattige og hjemløse i byen. Kurs. Frelsesarmeen driver Jeløy kurs- og konferansesenter, hvor det holdes kurs, konferanser og seminarer til konkurransedyktige priser. Kurssenteret ligger i tilknytning til Jeløy folkehøyskole i Moss. Jeløy kurssenter Kvinneorganisasjonen. Internasjonal kvinneorganisasjon i Frelsesarmeen. Siden 1907 har Hjemforbundet inngått i Frelsesarmeens internasjonale arbeidsprogram. I Norge, Island og Færøyene er det Hjemforbundsgrupper ved 80 korps, og ca. 3000 kvinner er registrert som medlemmer. Marsj. Det er en årlig foreteelse at Frelsesarmeen marsjerer i gatene under Frelsesarmeens årskongress. Misjonær. Frelsesarmeen har ikke misjonærer i tradisjonell forstand, men sender ut forsterkningsoffiserer til andre deler av verden. For eksempel har Frelsesarmeen jobbet lenger i India enn i Norge, og da vet jo de bedre hvordan arbeidet bør drives der. Frelsesarmeen er opptatt av solidaritet, og offiserer i Norge samler inn penger til offiserer i andre land som har dårligere lønnsvilkår. For tiden har Norge 25 forsterkningsoffiserer i utlandet. N Nattverd. Frelsesarmeen er en av svært få kirkesamfunn i verden som ikke har sakramenter. Den norske kirke og andre lutherske kirker har to: dåp og nattverd. Frelsesarmeen er ikke mot sakramenter, men mener at en personlig tro er det eneste nødvendige for å bli frelst. NORAD. Direktoratet for utviklingssamarbeid (Norwegian Agency for Development Cooperation), under Utanriksdepartementet (UD). Gir støtte til en del av Frelsesarmeens nødhjelps- og bistandsprosjekter. Link til NORAD Frelsesarmeens virksomhet for rettferdig handel. Med utgangspunkt i nordisk design selges varer-først og fremst gaver/interiør-produsert ved Frelsesarmeens hjelpetiltak i Bangladesh, Kenya og Peru. På sikt er målet at Sally Ann skal bli et internasjonalt nettverk der flest mulig av de 111 land Frelsesarmeen arbeider i er med. Klikk her: sallyann. no Sakramenter. Frelsesarmeen er en av svært få kirkesamfunn i verden som ikke har sakramenter. Den norske kirke og andre lutherske kirker har to: dåp og nattverd. Frelsesarmeen er ikke mot sakramenter, men mener at en personlig tro er det eneste nødvendige for å bli kristen. Salvasjonist. Betegnelse på soldater og offiserer i Frelsesarmeen. Viser til at Frelsesarmeen på engelsk heter The Salvation Army. Frelsesarmeens sentrallager. På Alnabru i Oslo har Frelsesarmeen et «transittlager» på 1000 kvadrat med innlagt kjøl- og fryselager. Varer som kommer inn her er gaver fra bedrifter, som fordeles til Frelsesarmeens institusjoner og korps over hele landet. Frelsesarmeens sentrallager Sivilt ansatte. Ansatte i Frelsesarmeen som ikke er offiserer. Skjoldet. Skjoldet er Frelsesarmeens logo som skal skape gjenkjennelse og benyttes i all visuell kommunikasjon ute blant folk og innad i organisasjonen (eksternt og internt). Slumstasjon. Det er fremdeles mange i landet vårt som kan trenge en ekstra håndsrekning i form av en bærepose med mat, klær eller noen å prate med. På Frelsesarmeens slumstasjoner kan de også få veiledning og praktisk hjelp. I Oslo og Bergen finnes det egne slumstasjoner, mens i landet for øvrig drives dette arbeidet via de lokale korpsene. Slumstasjonene i Oslo og Bergen Rundt omkring i menighetene drives forskjellige former for kurs og undervisningsvirksomhet. Paraplyen for dette heter Frelsesarmeens studieforbund og arbeider for å fremme og rasjonalisere studiearbeidet. Studieforbundet er tilsluttet Frikirkelig studieforbund. Gjennom studieforbundet formidles stønad til studietiltak, studieplaner og kurs utarbeides og man gir råd til dem som driver med-eller tenker å starte-studiearbeid i sitt korps. Frelsesarmeens studieforbund Søndagsskole. Egen samling for barna under søndagens gudstjenester på Frelsesarmeen, hvor barna lærer om Jesus og har sitt eget program. Når det er familiegudstjenester er det ikke søndagsskole. Se Korps. Den engelskspråklige benevnelsen på Frelsesarmeen. Territorium. Frelsesarmeens inndeling i forhold til land eller områder av land. Frelsesarmeen i Norge, Island og Færøyene er ett territorium. Oversikt over territorier over hele verden: Frelsesarmeens internasjonale hovedkvarter